2. ปัจจัยความเสี่ยง

1.ปัจจัยความเสี่ยงด้านธรรมชาติหรือภาวะดิน ฟ้า อากาศ
ในแต่ละปีที่จะเอื้ออำนวยต่อการทำเกษตรกรรมได้มากน้อยเพียงไร
เนื่องจากสภาพการณ์ดังกล่าวจะส่งผลกระทบต่อเนื่องเป็นลูกโซ่ให้กับยอดจำหน่ายของบริษัท
กล่าวคือในกรณีเกิดภาวะฝนแล้ง
เกษตรขาดแคลนน้ำที่ใช้ในการเพาะปลูกผลิตผลที่ได้มีคุณภาพตลอดจนปริมาณลดลงก็จะทำให้ความต้องการใช้สารเคมีกำจัดศัตรูพืชลดลงตามไปด้วยหรือกรณีที่เกิดโรคระบาดแมลงเข้าทำลายพืชผลในเขตพื้นที่ใดพื้นที่หนึ่ง
ทำให้ผลิตภัณฑ์ของบริษัทผลิตไม่ทันจำหน่าย
ซึ่งบริษัทได้ตะหนักถึงปัจจัยความเสี่ยงในด้านนี้เป็นอย่างมาก
จึงพยายามทำการค้นคว้าวิจัยและพัฒนาผลิตภัณฑ์ใหม่ ๆ ให้มีรูปแบบที่แตกต่างกัน
เพื่อสะดวกในการนำไปใช้ เช่นจะใช้สารกำจัดวัชพืชชนิดน้ำแทนชนิดเม็ดในกรณีที่ขาดแคลนน้ำเป็นต้น
นอกจากนี้บริษัทยังทำการผลิตสารกำจัดศัตรูพืชซึ่งสามารถใช้ได้กับพืชหลายชนิด เช่น นาข้าว พืชไร่
พืชสวน ยางพารา และปาล์มน้ำมัน
เพื่อช่วยให้บริษัทได้รับผลกระทบน้อยลงเมื่อเกิดเหตุการณ์ข้างต้นกับพืชใดพืชหนึ่ง

2. ปัจจัยความเสี่ยงด้านการตลาดและการผลิตซึ่งมีอยู่บ้างแต่ก็ต่ำมากเนื่องจากในส่วนของการ
ตลาดนั้นบริษัทมีเอเย่นต์จำหน่ายผลิตภัณฑ์ของบริษัทกระจายอยู่ทั่วประเทศ
นอกจากนี้กลยุทธ์ในการเลือกตัวแทนจำหน่าย
บริษัทจะให้จำหน่ายเฉพาะผลิตภัณฑ์ใดผลิตภัณฑ์หนึ่งของบริษัทไม่มีการซ้ำซ้อนจึงไม่ทำให้เกิดแย่งลูกค้าในกลุ่มตัวแทนจำหน่ายด้วยกันเอง
อีกประการหนึ่งผลิตภัณฑ์ของบริษัทมีคุณภาพดีเป็นที่เชื่อถือและได้รับการยอมรับจากเกษตรกรโดยทั่วไปทั้งยังมีราคาถูกกว่าเมื่อเทียบกับผลิตภัณฑ์ชนิดเดียวกันที่นำเข้ามาจากต่างประเทศ
จึงเป็นการง่ายต่อการเสนอขายของตัวแทนจำหน่าย

3.ปัจจัยความเสี่ยงด้านเทคโนโลยี ไม่ประสบปัญหาแต่อย่างใด
เพราะการผลิตมิได้ใช้เทคโนโลยีสูงมากค่อนข้างจะเน้นไปในด้านความชำนาญและเทคนิคในการผลิตมากกว่า
นอกจากนี้ตั้งแต่กระบวนการนำเข้าการค้นคว้าวิจัยการทดลองผลิต
ตลอดถึงการจำหน่ายนั้นจะต้องผ่านขั้นตอนการอนุญาตจากกรมวิชาการเกษตร และส่วนราชการต่าง
ๆ ที่เกี่ยวข้อง เพื่อให้แน่ใจว่าผลิตภัณฑ์นั้น ๆ สามารถใช้ได้ตามคุณสมบัติที่ระบุ
ซึ่งจะไม่ก่อให้เกิดอันตรายเเก่ผู้ใช้และเกิดผลกระทบต่อสิ่งแวดล้อมเป็นประการสำคัญ

4. ปัจจัยความเสี่ยงด้านการให้สินเชื่อ บริษัทมีความเสี่ยงด้านสินเชื่อที่เกี่ยวกับลูกหนี้การค้า
โดยบริษัทมีนโยบายในการให้สินเชื่อที่ระมัดระวังและมีฐานะของลูกค้าที่หลากหลาย
โดยจำนวนที่อาจต้องสูญเสียสูงสุดจากการให้สินเชื่อของบริษัทจะเท่ากับมูลค่าตามบัญชีของลูกหนี้ในงบดุล

จึงมีมาตรการเพื่อลดความเสี่ยงดังนี้

  4.1 ควบคุมวงเงินเครดิต

  4.2 พิจารณาการเปิดลูกค้าอย่างรัดกุม

  4.3 ลดเทอมการชำระเงิน (Term of Payment) ให้สั้นลง

  4..4 เน้นตลาดที่ราคาพืชผลดีเป็นหลัก

  4.5 ลดการปล่อยสินเชื่อในพืชที่เห็นว่ามีความเสี่ยงสูงตามสถานการณ์

  4.6 จัดพนักงานออกตลาดมากขึ้น เพื่อให้รู้ข้อมูลทันต่อเหตุการณ์

5. ปัจจัยความเสี่ยงด้านอัตราแลกเปลี่ยนเงินตราต่างประเทศ
จากการที่บริษัทมีธุรกรรมการนำเข้าสินค้า
บริษัทได้ติดตามความเคลื่อนไหวของตลาดการเงินระหว่างประเทศอย่างใกล้ชิด
และใช้เครื่องมือทางการเงินในการบริหารความเสี่ยง

6. ปัจจัยความเสี่ยงตามประกาศพระราชบัญญัติวัตถุอันตราย (ฉบับที่ 3) พศ. 2551 ของ
กระทรวงเกษตร และสหกรณ์ เรื่องการขึ้นทะเบียนวัตถุอันตราย
ซึ่งประกาศนี้จะทำให้ทะเบียนวัตถุอันตรายปัจจุบันที่บริษัทมีอยู่ทั้งหมดจะหมดอายุลงในวันที่ 23
เดือนสิงหาคม 2554 แต่ทั้งนี้ก็ยังมีการเปลี่ยนแปลง และเพิ่มเติมเงื่อนไข วิธีการปฏิบัติ
เอกสารที่ใช้ประกอบการยื่นขอและกรอบเวลา
ซึ่งยังมีการโต้แย้งและขอความชัดเจนในการปฏิบัติจากหน่วยงานที่รับผิดชอบ
และยังไม่มีอะไรที่ชัดเจนถึงทุกวันนี้ รวมถึงข่าวการผ่อนผันวันหมดอายุของทะเบียน อย่างไรก็ตาม
เพื่อเป็นการลดความเสี่ยง
บริษัทได้เริ่มดำเนินการเตรียมเอกสารข้อมูลสำหรับการขึ้นทะเบียนใหม่และ
พร้อมที่จะปฏิบัติตามประกาศหากมีความชัดเจน